kardosdrur/scandi-wiki huggingface dataset:
Ludvig Carl Christian Maximilian Schow

Ludvig Carl Christian Maximilian Schow (født 15. februar 1828, død 2. februar 1864 i Mysunde) var en dansk officer.

Schow blev 1844 kadet, 1846 sekondløjtnant i 4. Jægerkorps med anciennitet fra 1845, 29. december 1848 Ridder af Dannebrog, 1849 (ansat ved 1. Espingolbatteri) karakteriseret premierløjtnant og samme år premierløjtnant i 3. Jægerkorps, blev 1858 adjudant ved 1. Infanteribrigade, 1861 kaptajn af 2. klasse, 1862 forsat til 18. Bataljon, hvor han den 1. oktober 1863 blev kompagnikommandør. Den 2. februar 1864 faldt han i slaget ved Mysunde.

Kilder 
 Vilhelm Richter: Den danske Landmilitæretat 1801-1894, bind 2, København: Antikvariat Richard Levin & Co. ApS og Dansk Historisk Håndbogsforlag 1977, s. 154-155.

Personer i den 2. Slesvigske Krig fra Danmark
Faldne danske militærfolk
Officerer fra Danmark
Riddere af Dannebrog
Henrik Maximilian Schow

Henrik (Heinrich) Maximilian (von) Schow (født 27. november 1775, død 3. november 1847) var en dansk officer.

Han var søn af Jørgen von Schow (1737-1802) og Anne Sophie Scheel (1747-1818). Han var premierløjtnant i Kongens Regiment, blev 1808 adjudant ved Generalkvartermesterstaben, blev samme år stabskaptajn, blev 1812 divisionsadjudant og samme år divisionskvartermester og fik samme år majors anciennitet, blev 1813 karakteriseret major, 16. maj 1824 Ridder af Dannebrog og samme år oberstløjtnant, blev 1826 overadjudant, 1. november 1828 Dannebrogsmand, blev 1833 karakteriseret oberst, 1834 generalkvartermesterløjtnant, 1836 kammerherre og 22. maj 1840 Kommandør af Dannebrog.

Kilder 
 Vilhelm Richter: Den danske Landmilitæretat 1801-1894, bind 2, København: Antikvariat Richard Levin & Co. ApS og Dansk Historisk Håndbogsforlag 1977, s. 154.

Danskere i 1800-tallet
Officerer fra Danmark
Kammerherrer fra Danmark
Kommandører af 1. grad af Dannebrog
Otto Didrik Schack

Otto Didrik Schack er navnet på flere personer:

 Otto Didrik Schack (1652-1683) – lensgreve og stiftamtmand
 Otto Didrik Schack (1710-1741) – lensgreve og kammerherre
 Otto Didrik Schack (1758-1809) – lensgreve, kammerherre og generalmajor
 Otto Didrik Schack (1810-1856) – lensgreve og kammerherre
 Otto Didrik Schack (1882-1949) – lensgreve, kammerherre, hofjægermester og amtmand
Harvey Weinstein

Harvey Weinstein (født 19. marts 1952 i New York, USA) tidligere amerikansk filmproducer og skuespiller, der for alvor blev kendt uden for filmindustrien, da han blev dømt for en lang række seksuelle overgreb og voldtægt mod kvinder. 

Weinstein har produceret hundredvis af film, tv-serier og dokumentarer og var en central skikkelse i Hollywoods filmindustri. Han har været nomineret til en pris 30 gange og har vundet en 21 gange. Deriblandt en oscar i 1999 og blev derudover oscarnomineret i 2003. Han har været nomineret 15 gange til en Emmy Award (2002, 2004-2017), har vundet BAFTA-prisen én gang (1999) og derudover været nomineret tre gange (2001, 2003 og 2012). Han har også spillet med i tre film og skrevet to.

I oktober 2017 blev Weinstein fyret af sit eget produktionsselskab, efter han var blevet anklaget for seksuelle overgreb og voldtægt, hvilket blev startskuddet til den verdensomspændende Metoo-kampagne. I marts 2020 idømtes han 23 års fængsel.

Referencer

Eksterne henvisninger 
 

Filmproducere fra USA
Skuespillere fra New York
Personer fra New York City
Otto Didrik Schack (1758-1809)

Otto Didrik lensgreve Schack (født 10. april 1758 i København, død 18. august 1809 i Itzehoe) var en dansk lensbesidder og officer.

Han var søn af Hans greve Schack og hustru og arvede i 1796 Grevskabet Schackenborg.

Schack blev 1774 kaptajn à la suite i Danske Livregiment, studerede fra 1774 til 1776 på Sorø Akademi, blev 1779 forsat til Falsterske Infanteriregiment, blev 1781 kompagnichef, 1783 kammerherre, 1786 major i Kronborgske Bataljon af Livregimentet, 1787 kommandør for Sjællandske Jægerkorps, 1791 oberstløjtnant, 1803 oberst og samme år (12. juni) hvid ridder og chef for Sjællandske Jægerkorps. Han fik afsked 1808 som generalmajor.

30. juli 1783 ægtede han i Horsens hofdame hos de russiske fyrstelige Amalie Magdalene Christiane Caroline von Krogh (født 11. april 1760, død 31. juli 1830 i Preetz), datter af Caspar Hermann von Krogh og Christiane Ulrikke Lerche. Sønnen Hans greve Schack overtog grevskabet.

Kilder 
 Danmarks Adels Aarbog 1932

Otto Didrik 3
Lensgrever fra Danmark
Godsejere fra Danmark
Generalmajorer fra Danmark
Danskere i 1700-tallet
Danskere i 1800-tallet
Kammerherrer fra Danmark
Riddere af Dannebrog (1671-1808)
Personer fra København
Frederik Sundram

Frederik Sundram (født 17. december 1932, død 14. oktober 2000) var en dansk filmmand.

Frederik Sundram blev født 17. december 1932 i Indien, af Missionær Johan Andersen og Caroline Marie Jakobsen , der begge stammede fra Skagen. Han var tvilling, og havde tre søskende (Elsi, Grethe og en tvillingbror Johan). Familien kom i 1938 tilbage til Danmark.

Efter at have været soldat i forsyningstropperne fik han en uddannelse fra Niels Brock. Han gjorde karriere i filmselskabet Palladium, hvor han i 1955 avancerede til regnskabschef og i 1968 til direktør for Palladium biograferne. Sideløbende med det var han fra 1963 og til 1971 inspektør i Husum Bio, som han i 1978 købte sammen med sin daværende ægtefælle, Eva Sundram, og afhændede til Nordisk Films biografer i 1984.

Sundram var biografdirektør i en periode, hvor der var stort behov for tilpasning til konkurrencen fra TV og video. Derfor skulle en del biografer lukkes, andre ombygges fra store sale til biografer med flere sale i forskellig størrelse, så den samme film kunne flyttes i mindre sale i takt med at der kom færre tilskuere. Sundram fulgte salgstallene meget tæt, og udviklede en næse for, om – og hvor - film skulle sættes op. Branchen betragtede Sundram som "Danmarks dygtigste biografmand".

Han var i perioden 1977-1995 direktør i Nordisk Films biografer, i hvilken periode Palads bio blev ombygget til en multibiograf og Imperial bio blev tilkøbt.

Referencer

Eksterne henvisning 
 Biografmuseet - Husum Bio  med omtale af Frederik Sundram
 kondigrafen.dk - Historien om Husum Bio 

Filmselskabsdirektører fra Danmark
Otto Didrik Schack (1810-1856)

Otto Didrik lensgreve Schack (født 3. oktober 1810 på Astrupgaard i Brøns Sogn, død 26. juli 1856 i Flensborg) var en dansk lensbesidder.

Han var søn af Hans greve Schack og hustru og arvede i 1814 Grevskabet Schackenborg. Da han var mindreårig, blev grevskabet sat under administration, indtil han blev myndig. I 1853 blev han udnævnt til kammerherre.

15. maj 1842 ægtede han i Tønder Kristkirke Friederike "Ille" Rosine Juliane von Krogh (født 1. august 1823 i Nordborg, død 17. december 1852 på Schackenborg), datter af amtmand Frederik Christian von Krogh og Cornelia Sophie født komtesse Lerche. 5. juni 1856 ægtede han i Dänischenhagen Johanne Christiane Cornelia von Krogh (født 12. juli 1825 i Nordborg, død 18. maj 1910), søster til forannævnte.

Sønnen Hans greve Schack overtog grevskabet.

Kilder 
 Danmarks Adels Aarbog 1932

Otto Didrik 4
Lensgrever fra Danmark
Godsejere fra Danmark
Danskere i 1800-tallet
Kammerherrer fra Danmark
Personer fra Sønderjylland (i Danmark)
De Aar

De Aar er en by i Nord-Kapprovinsen i Sydafrika med omkring 42.000 indbyggere (2011). Den blev grundlagt i 1903. Byen er det næstvigtigste jernbaneknudepunkt i landet, beliggende på jernbanelinjen mellem Cape Town og Kimberley og var af afgørende strategisk betydning for briterne under Den anden boerkrig.

Byer i Sydafrika
Interrupt

Interrupt () er en mekanisme i cpu-arkitekturen der har som formål
at afbryde den aktive  processering.
Interruptet signalerer - i metaforisk forstand - at der er indtruffet en hændelse
()
der kræver øjeblikkelig håndtering, og håndteringen implementeres jævnfør en
'interrupthandler', evt. også kaldet
'interrupt service routine'.
Disse håndteringsforløb vil typisk være at finde som en liste af instrukser i
RAM som indlæst af BIOS.
Mekanismen agerer dels på register-niveau men kan i visse (få) tilfælde tilgåes ved programmering - et softwareinterrupt.
Interrupt mekanismen skelner - såvidt vides - ikke mellem software-genererede kritiske hændelser og hardware-kritiske hændelser.

Hardwareinterrupt 
Et hardwareinterrupt kan f.eks. signalere, at der er modtaget et tastetryk fra tastaturet, at musen er flyttet, at der er klikket på musen, at der er modtaget noget på en port, at en IO-operation med en ydre enhed er afsluttet, at der er fejl på strømforsyningen (så maskinen evt. kan nå at lukke ned på en ordentlig måde) og adskilligt andet.

Et hardwareinterrupt kan benytte egne linjer til at overføre signalet, dvs. forbindelser på computerens styrebus, eller de kan være anbragt i maskinens adresserum. I så fald skal maskinens memory management unit (MMU) kunne håndtere interruptet.

Ved at benytte en mekanisme med hardwareinterrupt kan en computer arbejde mere effektivt i forhold til alternativet, nemlig jævnligt at afprøve status på en statusbit eller et statusflag for de ydre enheder (at polle), en teknik der blev benyttet på simple computere (eller indlejrede systemer) og stadig kan forekomme andre simple maskiner.

Softwareinterrupt 
Et softwareinterrupt udløses af et program. Det sker som en særlig instruktion, for hvilke nok ikke alle programmeringssprog kan bruges, dels er gemt af vejen i kompilerings-processen.

Gængse 
 INT xxh (Interrupt / Intel 8086)
 SC xxh (System Call / Zilog Z8000)
 TRAP xh (Trap / Motorola 68000)
 CALL 0005h (CP/M-80)
Eksempelvis i assemblersprog
int  80h

Maskable interrupt og Non-maskable interrupt 
Når en interrupthandler startes, vil dens første handling typisk være at gemme yderligere oplysninger om det program, der blev afbrudt (dvs. gemme de af maskinens registre, som handleren vil ændre) og derpå selv sætte sit miljø op. Under dette arbejde, kan det være skadeligt, hvis andre interrupts afbryder interrupthandleren. Derfor kan en særlig instruktion slå interrupts fra. Når handleren er klar, frigives muligheden for igen at reagere på et interrupt. Visse typer af interrupts er dog så vigtige, at de ikke kan blokeres, de er non-maskable interrupt (NMI).

Se også 
 Bit-banging
 Asynkront kredsløb

Kilder 
 Structured Computer Organization, Andrew S. Tanenbaum, 1984, s. 263 ff.

Datalogi
Hans Schack (1852-1905)

Hans lensgreve Schack (født 12. december 1852 på Schackenborg, død 28. januar 1905 sammesteds) var en slesvigsk godsejer.

Han var søn af lensgreve Otto Didrik Schack og dennes første hustru og arvede i 1856 Grevskabet Schackenborg og det Seekamp'ske Fideikommis, som blev administreret, indtil Hans Schack blev myndig. Efter den 2. Slesvigske Krig i 1864 blev landsdelen, hvor grevskabet var beliggende, preussisk. Han var fra 1866 til 1871 på det Vitzthumske Gymnasium i Dresden, studerede jura ved universitetet i Kiel og universitetet i Göttingen og tog 1874 referendareksamen. Han blev 1876 reserveofficer ved det preussiske Husarregiment Nr. 16. overtog 1875 styrelsen af grevskabet og sine øvrige godser, hvor han gennemførte overgangen fra arvefæste til ejendom; købte 1884 det tidligere adelige gods Solvig og 1897 gården Store Tønde.

Den 23. november 1880 ægtede Schack på Lerchenborg Henny Louise Vilhelmine komtesse Lerche-Lerchenborg (født 14. september 1858 på Lerchenborg, død 30. september 1930 i Valby), datter af Christian Albrecht greve Lerche og Cornelia Emma Sophie Louise Tillisch. Hans søn Otto Didrik Schack overtog grevskabet, mens en anden søn, Christian Schack, deltog i 1. verdenskrig. En tredje søn, Erik Hans Schack, blev diplomat.

Schack havde fra ungdommen af studeret ægyptologi og nåede frem til at blive en af de mest fremragende forskere på dette felt. Fra 1898 var han medarbejder af den ægyptiske ordbog og udgav bl.a. Aegyptologische Studien (1893-1902).

Kilder 
 Danmarks Adels Aarbog 1932

Eksterne henvisninger 
 

Hans
Lensgrever fra Danmark
Godsejere fra Tyskland
Tyskere i 1800-tallet
Personer fra Sønderjylland (i Danmark)
Jurister fra Tyskland
Officerer fra Preussen
Ægyptologer
Personer i Dansk Biografisk Leksikon
Christian Schack

Christian greve Schack (født 24. december 1882 på Schackenborg, død 24. december 1970) var en tysk forstmand, bror til Otto Didrik Schack og Erik Hans Schack.

Han var søn af Hans greve Schack og Henny Louise Vilhelmine født komtesse Lerche-Lerchenborg, var 1897-03 på gymnasiet i Lübeck, studerede jura ved universitetet i München, besøgte Forstakademiet i Hannover-Münden, blev 1907 forstreferendar, 1911 forstassessor, 1918 Oberförster, fra 1920 for Oberförsterei Nienover an der Weser. Samtidig var Schack i 1910 blevet løjtnant af reserven ved Ulanregiment Nr. 1, 1916 Oberleutnant, deltog uden afbrydelse i 1. verdenskrig (slaget ved Verdun, i Karpaterne, Italien og i Champagne). I 1918 blev han Ridder af den preussiske Jernkroneorden.

Kilder 
 Danmarks Adels Aarbog 1932

Christian
Grever fra Danmark
Tyskere i 1. verdenskrig
Officerer fra Tyskland
Personer fra Sønderjylland (i Danmark)
Forstmænd fra Tyskland
Erik H. Schack

Erik Hans greve Schack (født 17. september 1889 på Schackenborg, død 2. juni 1973) var en dansk diplomat, bror til Otto Didrik Schack og Christian Schack.

Han var søn af Hans greve Schack og Henny Louise Vilhelmine født komtesse Lerche-Lerchenborg, besøgte 1902-07 gymnasiet i Lübeck, blev 1909 student fra Metropolitanskolen og 1915 cand.polit. fra Københavns Universitet, blev ansat i Statsbanernes statistiske Kontor og blev 1917 volontør i Udenrigsministeriet, hvor han i 1919 blev assistent.

I 1919 blev Schack udnævnt til attaché ved generalkonsulatet i Hamborg, blev 1921 fuldmægtig i Udenrigsministeriet, 1922 fungerende konsul i London, 1923 legationssekretær i Helsingfors, 1925 vicekonsul i Montreal, 1928 på ny fuldmægtig i Udenrigsministeriet, 1931 legationssekretær (chargé d'affaires ad interim, legationsråd) i Bern og blev 1. februar 1940 (fra 1. april) generalkonsul i Australien, New Zealand og Fiji-øerne med base i Sydney. Den 28. april 1942 blev han afskediget efter tysk krav, men den 8. maj 1945 efter Danmarks befrielse genudnævnt under bevarelse af fuld lønnings- og pensionsanciennitet. Fra oktober 1946 var han tjenstgørende i Udenrigsministeriet, var i 1947 chargé d'affaires i Teheran og blev den 13. oktober samme år (fra 1. november) udsendt som dansk konsul i Flensborg med personlig titel af og rang som generalkonsul. I 1959 gik han på pension.

Schack blev 26. september 1927 Ridder af Dannebrog, 26. september 1940 Dannebrogsmand og 1. januar 1957 Kommandør af Dannebrog. Andre ordenener: B.L.4.; F.H.R.3.1.

4. august 1919 ægtede han i Vedbæk Kirke Else Grundtmann (født 25. juni 1898, død ), datter af artillerimester, senere laboratorieleder
Alfred Emil William Grundtmann og Ingeborg Marie Margarethe Olsen. Ægteskabet blev opløst 28. december 1929, og hun ægtede 8. februar 1930 Otto baron Lerche. 27. oktober 1931 giftede han sig i København med Fanny Agnete Laura Marie Bodenhoff (født 22. oktober 1898 på Vorladegaard, død), datter af træværksejer Frederik Ferdinand Othar Valdemar Bjørn Bodenhoff og Laura Agnete Fanny Schmidt.

Kilder 
 Danmarks Adels Aarbog 1932
 A. Falk-Jensen og H. Hjorth-Nielsen: Candidati og Examinati juris 1736-1936, Candidati politices 1852-1936, Candidati actuarii 1922-1936, bind I-V, København: G.E.C. Gad 1954-1959.

Erik H.
Grever fra Danmark
Kommandører af Dannebrog
Økonomer fra Danmark
Personer fra Sønderjylland (i Danmark)
Konsuler fra Danmark
Personer i Kraks Blå Bog (afdøde)
Studenter fra Metropolitanskolen
Woodcroft Castle

Woodcroft Castle er en middelalderborg med voldgrav i Etton Sogn i Cambridgeshire i England.

Historie 

Woodcroft Castle blev bygget mod slutningen af 1200-tallet ved byen Peterborough i Soke of Peterborough (nu en del af Cambridgeshire). De dele af borgen, der er bevaret til i dag er den forreste del, det runde tårn og portbygningen. Der er tvivl, om borgen oprindeligt havde et normalt Edvardiansk firsidet design, hvoraf størstedelen er gået tabt, eller om den aldrig blev færdigbygget. Ændringer fra begyndelsen af tudor-perioden bibeholdt disse middelalderlige elementer i det nuværende design.

Under den engelske borgerkrig i 1600-tallet havde royalisterne kontrol med borgen, mens parlamentarikerne belejrede den og den faldt i 1648. Dr Michael Hudson, kommandør over royalisternes garnison, blev slået ihjel 6. juni 1648 ved afslutningen af belejringen.

Borgen er en Listed building af grad II* og en tilhørende lade og stald er af grad II. Bygningen er i privateje og bruges til beboelse.

Se også 
 Liste over borge og slotte i England

Referencer

Litteratur 
 Pettifer, Adrian. (2002) English Castles: a Guide by Counties. Woodbridge, UK: Boydell Press. .

Slotte i Cambridgeshire
Ron Zacapa Centenario

Ron Zacapa Centenario er en type rom, der bliver produceret i Guatemala af Rum Creation and Products, som er et datterselskab af Industrias Licoreras de Guatemala. Det bliver distribueret og markedsført af Diageo. Zacapa Centenario blev skabt i 1976 for at fejre 100-året for grundlæggelsen af byen Zacapa i det østlige Guatemala. Det er et produkt af blending, stabilisering og modningsprocesser i vellagret rom af kemikeren Alejandro Burgaleta.

Historie 

Zacapa er en lille by i det østlige Guatemala, der blev grundlagt 1876. Rommen fik navn efter byen i 1976 ved dens 100-års jubilæum. Dr. Burgaleta udviklede og skabte også rommen Venado, der er et andet af Industrias Licoreras de Guatemalas produkter.

Tidligere Zacapa-flasker blev pakket ind i petate - en håndlavet måtte fremstillet af palmeblade som kan dateres tilbage til mayaperioden, og som laves i Esquipulas, nær grænsen til Honduras og El Salvador af traditionelle hattemagere. I nyere tid har flaskerne kun haft denne måtte omkring midten af flasken.

Ron Zacapa Centenario 23 var tidligere kendt som Ron Zacapa Centenario 23 Años. Navnet blev ændret, da det skabte forvirring, da folk troede at det var en 23 år gammel rom, frem for at være en blanding af rom som var mellem 6 og 23 år gammel.

Produkter

Hæder 
Rommen modtog den førstepladsen i kategorien premium rom fire år i træk under International Rum Festival i 1998, 1999, 2000 og 2001. Det var den første rom, der blev introduceret i International Rum Festival's Hall of Fame.

Referencer 

Guatemala
Spirituosa
Etableret i 1976
SDI Media Denmark

SDI Media Denmark er en af SDI Media Group s internationale filialer. Virksomheden har hovedkontor i København. Virksomheden leverer teknologidrevne end-to-end-løsninger til film, tv, spil, nye medier og virksomhedsbehov.

Kunder 
 Dreamworks / Paramount
 Fox
 Disney Character Voices International
 Nickelodeon
 Warner Bros.
 Cartoon Network
 Danmarks Radio
 Disney Channel

Stemmeaktører 
 Mathias Klenske
 Annevig Schelde Ebbe
 Sara Poulsen
 Oliver Ryborg
 Garl Gustav-Weyde Andersen
 Martine Hjejle
 Allan Klie
 Peter Røschke
 Oliver Ulrichs
 Simon Nøiers
 Trine Glud

Eksterne links 

 

Virksomheder i København
Medievirksomheder i Danmark
SDI Media
Lille Valby (Ågerup Sogn)

Lille Valby er en landsby i Ågerup Sogn, Tune Herred, Roskilde Kommune (tidligere i Roskilde Amt).

Historie 
Stednavnet kendes tilbage til år 1300, da Walby wæstre omtales den 14. september. Samme navn genfindes i Roskildebispens Jordebog fra 1370. Formen med "lille" kendes fra 1500-tallet, både som efterstillet led (Valby Lyllæ) og som forled (Lillæ Valby, Litlæ Walby). Fra 1600-tallet og frem synes denne form at være den fast anvendte. Efterleddet er -by.

Lille Valby landsby bestod i 1682 af 3 gårde og 3 huse uden jord. Det samlede dyrkede areal udgjorde 252,5 tønder land skyldsat til 48,84 tønder hartkorn. Dyrkningsformen var trevangsbrug.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 
 Lis Weise: "Efterstillet adjektiv i danske stednavne" (Navnestudier udgivet af Institut for Navneforskning Nr. 8; København 1969)

Lokaliteter i Roskilde Kommune
Camp Adventure

Camp Adventure er en skov-klatrepark beliggende syd for Haslev i Gisselfeld Klosters skove på Sydøstsjælland. Parken der åbnede i 2013, består af 10 trætop-klatrebaner af forskellig sværhedsgrad, hvor der blandt andet er en 450 m lang svævebane. Banerne har forskellige højder for både børn og voksne (1,5 m - 25 m). I 2019 åbnede Skovtårnet der.

Skovtårnet 
Skovtårnet er et 45 m højt udsigtstårn med form som et timeglas. Indvendigt kan man bevæge sig op og ned ad en 600 m lang spiralformet gangbro. Øverst befinder der sig en cirkelperiferi formet udsigtsplatform der ligger ca. 130 m over havniveau, hvilket gør at man kan se det meste af Sjælland på en klar dag. Tårnet åbnede den 31. marts 2019. Tårnets øverste platform befinder sig 135 meter over havets overflade og er dermed det højest tilgængelige punkt på Sjælland.

Kilder

Eksterne henvisninger 

45 meter højt tårn bliver en realitet i sjællandsk skov, tv2 ØST (tv2.dk), 12. feb. 2018, hentet 14. feb. 2018

 

Bygninger, konstruktioner og anlæg i Faxe Kommune
Forlystelsesparker i Danmark
Etableret i 2013
Karin Birgitte Schack

Karin Birgitte Ulrica Henny Ellen komtesse Schack (født 11. januar 1925 på Scha­ckenborg, død 19. september 2019 i Turku) er en tidligere dansk hofdame.

Hun var datter af amtmand, kammerherre, hofjægermester Otto Didrik lensgreve Schack hustru Karin født von Schack, blev student fra Tønder Statsskole 1943, studerede jura og sprog og var ansat i Dansk Røde Kors fra januar til juli 1947. I 1948 blev hun hofdame hos H.M. Dronning Ingrid.

15. august 1959 ægtede hun i Møgeltønder Kirke Adolf Erik Ehrnrooth (født 9. februar 1905 i Helsinki, død 26. februar 2004).

Kilder 
 Kraks Blaa Bog 1949 Online-udgave

Personer i Kraks Blå Bog (afdøde)
Komtesser fra Danmark
Karin Birgitte
Hofdamer fra Danmark
Danskere i 1900-tallet
Personer fra Sønderjylland (i Danmark)
Gregers Juel (flertydig)

Gregers Juel er navnet på flere personer:

 Gregers Juel (1667-1731) – dansk godsejer og officer
 Gregers Juel (1896-1983) – dansk godsejer, kammerherre og hofjægermester
 Gregers Christian Juel – nulevende dansk godsejer (Juelsberg)

Se også:
 Gregers Christian Juel (1738-1776) – dansk rentekammerdeputeret, godsejer, gehejmeråd, kammerherre og diplomat